|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2025. június 17 – ei rendes**

**ülésére**

|  |  |
| --- | --- |
| **Tárgy:** | Döntési javaslat a 2024. évi növényesítési pályázattal kapcsolatos – az elszámolási határidő meghosszabbítására vonatkozó – kérelmekről |

**Készítette:**

Pásztor Dóra

referens

**Törvényességi szempontból kifogást nem emelek:**

dr. Mészáros-Rajczi Andrea

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges**

**Tisztelt Bizottság!**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága (továbbiakban Bizottság) a lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V. 31.) önkormányzati rendeletben (a továbbiakban: Rendelet) foglaltak alapján pályázatot írt ki (1. melléklet) kerületi lakóközösségek és önkormányzati intézmények növényesítésének támogatására a 2025. évi költségvetésben biztosított 8.000.000 forintos támogatási keret erejéig a 116/2024. (III.19.) határozatával (2. melléklet).

A pályázati kiírás közzététele a helyben szokásos módon megtörtént. A pályázatok benyújtásának határideje: a támogatási keret kimerüléséig, de legfeljebb 2024. október 31. napjáig tartott.

A pályázatok elbírálásra, a támogatási szerződések megkötésre kerültek.

1. **1077 Budapest VII. Rottenbiller utca 1. Társasház**

A Bizottság 2024. november 19. napján kelt 370/2024. (XI.19.) határozatában (3. melléklet) 500.000,- Ft összegű vissza nem térítendő támogatásról döntött az 1077 Budapest, Rottenbiller utca 1. Társasház részére a 2024. évi növényesítési pályázat keretében benyújtott pályázattal kapcsolatban.

A támogatási szerződés (4. melléklet) 2025. január 20. napján került aláírásra.

A Társasház közös képviselője 2025. május 7. napján benyújtott kérelemmel (5. melléklet) fordult Önkormányzatunkhoz, melyben kérelmezte az elszámolási határidő 2025. június 30. napjáig történő meghosszabbítását.

A pályázattal történő elszámolás benyújtásának határideje a támogatási szerződés aláírásától számított 120. nap, a szerződés hatálya pedig - a támogatási szerződés II. 6. pontja alapján - a támogatási szerződés aláírásától számított 180 nap.

Mindezek alapján az elszámolási határidő 2025. május 20. napja, a támogatási szerződés hatálya 2025. július 19. napja.

Az elszámolás hosszabbítás iránti kérelem benyújtásának oka, hogy a magaságyások elkészítését és a növényültetési munkákat a megbízott szakember várhatóan nem tudja az eredeti határidőre elvégezni.

A pályázati felhívás 1. mellékletének 8.10. pontja, valamint a támogatási szerződés II. 5. pontja alapján amennyiben a Kedvezményezett az elszámolás benyújtására nem képes a támogatási szerződésben meghatározott határidőben, a határidő lejártát megelőzően írásban kezdeményezheti a Támogató felé az elszámolási határidő (legfeljebb három hónappal történő) meghosszabbítását.

Mindezek alapján a támogatási szerződés módosítását javasoljuk a Tisztelt Bizottság részére. Javasoljuk az elszámolási határidő **2025. június 30**. napjában, a szerződés hatályának 2025. augusztus 29. napjában – az új elszámolási határidőtől számított 60 nappal történő meghosszabbítás - való meghatározását.

1. **1074 Budapest VII. Akácfa utca 45. Társasház**

A Bizottság 2024. december 10. napján kelt 404/2024. (XII.10.) határozatában (6. melléklet) 399.960,- Ft összegű vissza nem térítendő támogatásról döntött a 1074 Budapest, Akácfa utca 45. Társasház részére a 2024. évi növényesítési pályázat keretében benyújtott pályázattal kapcsolatban.

A támogatási szerződés (7. melléklet) 2025. január 27. napján került aláírásra.

A Társasház közös képviselője 2025. május 25. napján benyújtott kérelemmel (8. melléklet) fordult Önkormányzatunkhoz, melyben kérelmezte az elszámolási határidő meghosszabbítását.

A pályázattal történő elszámolás benyújtásának határideje a támogatási szerződés aláírásától számított 120. nap, a szerződés hatálya pedig - a támogatási szerződés II. 6. pontja alapján - a támogatási szerződés aláírásától számított 180 nap.

Mindezek alapján az elszámolási határidő 2025. május 27. napja, a támogatási szerződés hatálya 2025. július 26. napja.

Az elszámolás hosszabbítás iránti kérelem benyújtásának oka, hogy a növényültetéshez szükséges eszközök szállítási ideje késik.

A pályázati felhívás 1. mellékletének 8.10. pontja, valamint a támogatási szerződés II. 5. pontja alapján amennyiben a Kedvezményezett az elszámolás benyújtására nem képes a támogatási szerződésben meghatározott határidőben, a határidő lejártát megelőzően írásban kezdeményezheti a Támogató felé az elszámolási határidő (legfeljebb három hónappal történő) meghosszabbítását.

.

Mindezek alapján a támogatási szerződés módosítását javasoljuk a Tisztelt Bizottság részére. Javasoljuk az elszámolási határidő **2025. augusztus 27**. napjában – három hónappal történő meghosszabbítás -, a szerződés hatályának 2025. október 26. napjában – az új elszámolási határidőtől számított 60 nappal történő meghosszabbítás - való meghatározását.

Kérem a Tisztelt Bizottságot az előterjesztés megtárgyalására és a határozati javaslatok elfogadására.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága .../2025. (VI. 17.) határozata az 1077 Budapest VII. Rottenbiller utca 1. Társasház 2024. évi növényesítési pályázatával kapcsolatos kérelméről**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy:

1. a 2024. évi növényesítési pályázattal kapcsolatban az **1077 Budapest, Rottenbiller utca 1. Társasház** (a továbbiakban: Társasház) kérelmére tekintettel Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága 370/2024. (XI.19.) határozata alapján a Társasház eredetileg 2025.01.20. napján aláírt támogatási szerződésben rögzített **elszámolási határidejét 2025. június 30. napjában, valamint a támogatási szerződés hatályát 2025. augusztus 29. napjában határozza meg.**
2. felkéri a Polgármestert, hogy gondoskodjon a határozati javaslat 1. pontjának megfelelően a támogatási szerződés módosításáról.

**Felelős:** Niedermüller Péter polgármester

**Határidő:** 1. pont tekintetében 2025. június 17.

2. pont tekintetében 2025. július 7.

**II.**

**Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága .../2025. (VI. 17.) határozata az 1074 Budapest VII. Akácfa utca 45. Társasház 2024. évi növényesítési pályázatával kapcsolatos kérelméről**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy:

1. a 2024. évi növényesítési pályázattal kapcsolatban az **1074 Budapest, Akácfa utca 45. Társasház** (a továbbiakban: Társasház) kérelmére tekintettel Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága 404/2024. (XII.10.) határozata alapján a Társasház eredetileg 2025.01.27. napján aláírt támogatási szerződésben rögzített **elszámolási határidejét 2025. augusztus 27. napjában, valamint a támogatási szerződés hatályát 2025. október 26. napjában határozza meg.**
2. felkéri a Polgármestert, hogy gondoskodjon a határozati javaslat 1. pontjának megfelelően a támogatási szerződés módosításáról.

**Felelős:** Niedermüller Péter polgármester

**Határidő:** 1. pont tekintetében 2025. június 17.

2. pont tekintetében 2025. július 7.

Budapest, 2025. június 2.

dr. Jávori Péter

Városüzemeltetési Iroda vezetője

Az előterjesztés mellékletei:

* 1. melléklet: pályázati felhívás és mellékletei
* 2. melléklet: 116/2024. (III.19.) határozat a növényesítési pályázat kiírásáról
* 3. melléklet: Rottenbiller utca 1. TH 370/2024. (XI.19.) VÜB határozat
* 4. melléklet: Rottenbiller utca 1.TH támogatási szerződés
* 5. melléklet: Rottenbiller utca 1. kérelem elszámolás hosszabbításához
* 6. melléklet: Akácfa utca 45. TH 404/2024. (XII.10.) VÜB határozat
* 7. melléklet: Akácfa utca 45. TH támogatási szerződés
* 8. melléklet: Akácfa utca 45. kérelem elszámolás hosszabbításához